Publication: Magyar Közlöny
Issue: MK-1999-20 (Year: 1999, Number: 20)
Era: 1990-2004
Section: szóló 1996. évi LIII. törvény 64. § (2) bekezdésében meghatározott állami közfeladatok ellátásának biztosítása érdekében.
Paragraph Index: 286

8. A közalapítvány kezelőjének ellenőrzése 8.1. A közalapítvány kezelő szervezetének ellenőrzésére a 4 tagú felügyelő bizottság jogosult. Tagjai: dr. Burai-Kovács János dr. Király Tibor dr. Prohászka János dr. Aradi Zsolt 8.2. A felügyelő bizottság tagjait a Magyar Tudományos Akadémia elnökének javaslatára a miniszterelnök írásban, négyévi időtartamra kéri fel, a tagok ismételten is megbízhatók. A felügyelő bizottság tagjait tevékenységükért tiszteletdíj illeti meg. 8.2.1. Nem lehet a felügyelő bizottság tagja, illetve könyvvizsgálója az a személy, aki a kuratórium elnöke vagy tagja, vagy a közalapítvánnyal megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik. 8.2.2. Nem lehet tag továbbá az a személy sem aki a közalapítvány cél szerinti juttatásából részesül, kivéve a bárki által megkötés nélkül igénybe vehető nem pénzbeli szolgáltatásokat. 8.2.3. Nem lehet a felügyelő bizottság tagja a 8.2.1. és 8.2.2. pontban meghatározott személyek hozzátartozója sem. 8.2.4. A felügyelő bizottság tagja köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. 8.3. A felügyelő bizottság ügyrendjét maga határozza meg, tagjai sorából elnököt választ. Üléseit szükség szerint a kuratórium üléseinek napirendjéhez igazodóan tartja. A felügyelő bizottságot megválasztott elnöke hívja össze. 8.4. A felügyelő bizottság köteles a közalapítvány működését az ügyek teljes körére nézve átfogóan ellenőrizni. Vizsgálja a közalapítvány gazdálkodásának célirányosságát, a felhasználás helyes és kívánatos arányait, és minősíti azt. Az ellenőrzés eredményéről tájékoztatja a kuratóriumot, és erről az alapítóknak évente jelentést készít. 8.5. A felügyelő bizottságot kérésére, a kuratórium és a szakkuratóriumok kötelesek tájékoztatni működésükről. A felügyelő bizottság tagjai teljes körű iratbetekintési joggal rendelkeznek a közalapítvány könyveibe és irataiba, és azokat megvizsgálhatják. 8.6. A felügyelő bizottság köteles a kuratóriumot, a szakkuratóriumokat tájékoztatni, és összehívásukat kezdeményezni, ha arról szerez tudomást, hogy

Source: https://magyarkozlony.hu/hivatalos-lapok/731bb1f259d6fc86e78c7fcff70e3e7885dac386/dokumentumok/b3be3625413394739ecfed483831abf8a28310b5/letoltes